LUCIUS JUNIUS MODERATUS COLUMELLA 



eandemque post decimum non esse utilem, quod ex 

 annosa matre tarda sit atque iners proles. Quae 

 sive ut femina sive ut masculus concipiatur, nostri 

 arbitrii fore Democritus affirmat, qui praecipit, ut, 

 cum progenerari marem velimus, sinistrum testicu- 

 lum admissarii lineo funiculo aliove quolibet obli- 

 gemus ; cum feminam, dextrum. Idemque in omni- 

 bus paene pecudibus faciendum censet. 



XXIX. Cum vero natus est pullus, confestim licet 

 indolem aestimare, si hilaris, si intrepidus, si neque 

 conspectu novae rei neque ^ auditu ^ terretur, si ante 

 gregem procurrit, si lascivia et alacritate interdum et 

 cursu certans aequales ^ exsuperat,* si fossam sine 

 cunctatione transilit, pontem flumenque transcendit, 

 haec erunt honesti animi documenta. 



2 Corporis vero forma constabit exiguo capite, nigris 

 oculis, naribus apertis, brevibus auriculis et arrectis, 

 cervice molli lataque nee longa, densa iuba ^ et per 

 dextram partem profusa, lato et musculorum toris 

 numeroso pectore, grandibus armis et rectis, lateri- 

 bus inflexis, spina duplici, ventre substricto, testibus 

 paribus et exiguis, latis lumbis et subsidentibus, 



3 Cauda longa et setosa crispaque, mollibus atque 

 altis rectisque cruribus, tereti genu parvoque neque 

 introrsus spectanti, rotundis clunibus, feminibus 

 torosis ac numerosis, duris ungulis et altis et concavis 

 rotundisque, quibus coronae mediocres superpositae 

 sunt. Sic universum corpus compositum, ut sit 

 grande,* sublime, erectum, ab aspectu quoque agile, 



* nove rei neq. S : noveque rei AR. 



* auditu S : audita ut AR. 



' aequalis S : exequalis AR. 



* exuperat AR : exuberat S. 



* iuba c : iuva S : tuta A. 

 « glande S^A : grande ac. 



198 



